සබරගමුව පළාත තුළ දැනට වැසී ඇති ප්‍රාථමික පාසල් නැවත විවෘත කිරීමට කටයුතු කර ගෙන යන බව සබරගමුව පළාත් සභාවේ ප්‍රධාන ඇමැති මහීපාල හේරත් මහතා පැවසීය.ඒ මහතා එසේ ප්‍රකාශ කළේ කෑගල්ල දිස්ත්‍රික්කයේ වසා දමා තිබූ මතුර, උඩුවාගම ,මැටියගනේ , පාසල් නැවත විවෘත කිරීමෙන් පසුව පැවති උත්සව සභා රැස්වීම් වලදීය.තවදුරටත් කරුණු දැක්වූ මහීපාල හේරත් මහතා මහින්ද චින්තන වැඩ පිළිවෙළ අනුව ගම්බද පාසල් වැඩි දියුණු කිරීම තමාගේ එකම අරමුණ යැයි ද මේ අනුව නගර බබද පාසල් වලට සමානවම අවශ්‍ය සියලුම සම්පත් හා ගුරුවරුන් ලබා දෙමින් ගම්බද පාසල් නංවා ලීමට පියවර ගන්නා බව ද පැවසී ය.මේ වැඩ පිළිවෙළ අනුව කෑගල්ල හා රත්නපුරය යන දිස්ත්‍රික්ක දෙකේ දැනට වැසී ඇති පාසල් ජනපි‍්‍රය පාසල් වලට අනුයුක්ත කරමින් ඒවා නැවත විවෘත කරන බවද පැවසීය.මවුපියන් තම දූ දරුවන් නගරබද පාසල් වලට ඇතුළත් කිරීමට කටයුතු කිරීම නිසා ගම්බද පාසල් වැසී යෑමේ අවධානමක් පවතින බවත් එම නිසා එය අවම කිරීම සඳහා ජනපි‍්‍රය පාසල්වලට ගම්බද පාසල් අනුයුක්ත කිරීමෙන් මෙය මග හරවා ගැනීමට හැකිවන බවද පැවසීය.හෙට්ටිමුල්ල බණ්ඩාරනායක කනිෂ්ඨ විද්‍යාලයේ විදුහල්පති ඇතුළු තවත් කීප දෙනෙක්ම කතා කළහ..